Hamisi ajuta

HAMISI AJUTA

Hamisi alikuwa mtoto wa pili katika familia ya Mzee Mwinyi. Alilelewa
katika maisha ya asali na maziwa tu. Kijiji kila mtu alimwepuka mithili
ndwele. Alikuwa mkia mbuzi. Shuleni pia hakuna aliyetaka kutangamana
naye. Darasani hakuwa mtu wa kuunga moja na moja kupata mbili. Alikuwa
sumbukuku alikuwa mjeuri sisemi mkia mbuzi. Mama yake kila wakati
alipokuwa anapata ripoti kwamba mtoto wake ni mjeuri hakuamini.
Aliwarushia majirani maneno na kuwaambia kwamba wanamwonea mwana wao.
Majirani walibaki vinywa wazi na kushangaa hawana la kusema. Abdi kwa
kumjua sana na kuwa karibu na Hamisi alijaribu kumwelekeza rafikiye
Hamisi. Alikuwa na matumaini kwamba siku moja Abdi atakuwa mtu mwema na
wa kusifika kama walivyo watoto wengine.

Siku moja nilipokuwa nabarizi kwenye mkeka wangu asubuhi mafungulia
ng'ombe Abdi na Hamisi walifika. Kwa kuwa mimi nilikuwa ninawafahamu
niliwakaribisha kwa mikono miwili na angalau waweze kupa kikombe cha
chai. Dada yangu aliendaa meza kwa haraka kwani sis sote tulikuwa
tukisoma shule moja huko kijijini ya Mwendao. Tulikunywa chai huku
tukipiga mazungumzo na wendani hao. Abdi ndiye aliyekuwa rafiki yangu.
Kupitia kwa Abdi, ndipo nilipomjua huyu kijana Hamisi. Tulipata chakula
cha asubuhi na sote tukamshukuru dada yangu kwa chakula kitamu mithili
ya halua kwa tende.

" Kauleni, mama hatafurahia akikuona mkitembea na Hamisi, " dada yangu
alininong'onezea. Kisha nikamjibu kwamba mimi siandamani nao kamwe bali
tu ni tasalia humu. Dada yangu alikuja juu na kutuambia kwamba
tusiomdoke kwani mama angetaka kutuona ili tuwe na mazungumzo na yeye.
Tulimwahidi dada kwamba hatuendi popote. Tuliendelea na gumzo hadi pale
Hamisi alipotushauri ingekuwa vyema kama tungepiga guu mosi guu pili
tuone vile upande wa kijiji huo mwingine unavyokaa. Sote tuliamua kwa
kauli moja na tukaona tuende tutembelee rafiki yake Hamisi. Rafikiye
Hamisi aliitwa Mambo. Mambo alikuwa pia mwenye sifa zinazoana na zake
Hamisi. Nyumbani kwa akina Mambo kulikuwa upande wa pili wa barabara
itwayo Mwendatezi. Ilikuwa ni barabara iliyokuwa ikiziungaa nchi mbili.
Nchi ya Bidii na nchi ya Zusha. Tuliandamana moja kwa moja tukielekea
kwa akina Mambo. Tulitembea asteaste ndiposa tumpate mama kabla
hajarejea. Abdi alikuwa mbele naye Hamisi katikakati. Mimi ndiye
niliyefunga tatu.

Tulipofika njiani tuliona watu wamebeba magudulia na mandoo wakielekea
upande mmoja. Tulishangaa kwani hawa watu wanaenda wapi? Mungu amewaita
ama ni nini wanaenda haswa? Maswali yalivuruka vichwa vyetu. "Babu
shikamoo, watu wanae..." Kabla Hamisi hajamaliza maongezi yake na babu,
Mambo alitokea pia akiwa amejihami kwa ndoo. "Morioo vipiii, mnakimbiza
na nini hii mbogi ya mamorio, " Hamisi alimwuliza Mambo kwa lugha ya
mtaani yaani sheng'. " Wasee lori la ngata limeunguka huko tunaendea
ngata" Mambo pia alimjibu kwa lugha ya sheng'. Kumaanisha kwamba lori la
mafuta lilikuwa limeanguka na watu walikuwa wanakimbilia huko.

Hamisi na Mambo kwa sababu ya kuwa na tamaa ya pesa, walikimbia huko.
Nasi pia tuliekea huko. Tulipokaribia macho yetu yalijipatia chakula
chake cha bure. Kando kando mwa barabara lori la mafuta lililala.
Lilikuwa likitokwa na mafuta mithili ya kanjo livujalo wakati wa masika.
Watu walikuwa wameinama huku wakifurahia dhahabu ya siku moja hiyo.
Waliinama huku wakipiga kelele mithili ya chiriku mlaanifu akiyemimina
tani milioni za maji ya chooni. Tuliwaona Hamisi pia wakiwa mle mle
wakijaribu kupata sehemu yao ya mafuta. Abdi alirunga upande wa pili wa
barabara ili aweze kuona huo mkasa kwa pua na mdomo.

"Hivi ndivyo mabomu ya kupanga huua watu wengi. Badala ya wao kuepuka
mahala pa mikasa wao hukimbilia huko, " nilijiambia kimoyomoyo. Mzee
mmoja mraibu wa sigara alihizi kugonga kiu chake. Mara hiyo akatoa
kiberiti na kuasha. Twaalalalallaa!! Moto ulizuka. Watu walianza
kukimbia huku na kule wasijue la kufanya.

Muda mchache baadaye, mahali hapo palikuwa pamegeuzwa tanuri la kuchoma
makaa. Vilio vilisikika vikitoka mle jehanamu. Ilisikitika kusikia
vipingiti na mafuvu ya vichwa ikapasuka kwa kishindo. Ving'oru vya gari
la kuzima moto vilisikika hata karibu vifufue wale waliotutangulia mbele
ya haki. Vita vikali vilizuka baina ya watu na wazima moto. Walijitahidi
na baada ya nusu saa hivi moto ulitii amri na kujisalamisha. Magari ya
ambulansi yalikuwa yashafika. Tulianza kutoa msaada tuliokuwa nao.
Tuliwapanga majeruhi kando na wale walikuwa wameshasafifishwa jongeomeo
kando. Majeruhi waliweza kukimbizwa hospitalini. Lo! Nilichokiona si
kuamini. Mwandani wangu wake Abdi alikuwa ameunguzwa kiasi cha
kutotambuliwa. Alikkuwa akifunguafungua mdomo kilichomtoka ni majuto tu
pekee. Aisee Hamisi pia alikuwa hivyo hivyo. Hakuwa wa uji wala maji.
Walipelekwa hospitalini nami na mwendani wangu tukafwata pia.

Hospitalini wazazi wao walikuwa wameshapata habari. Mama yake Hamisi
alilia. Kwa kweli uchungu wa mwana ajuaye mama. Walilazwa na wakaanza
kufanyiwa matibabu ya dharura. Majeruhi mbali mbali waliweza kufika na
vitanda vikajaa kiasi cha wengine kulazwa sakafuni. Mamake Mambo alikuwa
akigaragara chini ungedhani alikuwa amevamiwa na pepo wachafu. Alilia
kwa uchungu sana.

Mimi niliondoka hospitalini nisijue ambacho nyumbani kilikuwa
kimeningojea. Njiani nilikuwa nakumbuka semi za dadangu nabaki nadodokwa
na machozi. Kumbe ningetii yale dada aliniambia. Kwa kweli majuto ni
mjukuu huja baadaye na asiyesikia la mkuu huvunjika guu.